Dakota Fanning

Hannah Dakota Fanning (s. 23. helmikuuta 1994 Conyers, Georgia, Yhdysvallat) on yhdysvaltalainen näyttelijä, joka käyttää yleisesti nimeä Dakota Fanning. Hän nousi kuuluisuuteen lapsinäyttelijänä 2000-luvulla ja teki läpimurtonsa seitsemänvuotiaana elokuvassa Minä olen Sam. 2010-luvulla Fanning on näytellyt lähinnä indie-elokuvissa.

 Lapsuus 
Dakota Fanning syntyi Conyersissä Georgiassa. Hänen äitinsä on tennispelaaja Joy Fanning ja hänen isänsä on entinen baseballpelaaja, nykyään elektroniikkaliikkeessä myyjänä toimiva Steve Fanning. Myös Dakotan pikkusisko Elle Fanning (s. 1998) on näyttelijä.

 Ura 
 Varhaisvaiheet 
Dakota Fanning aloitti näyttelemisen jo pienenä kotikaupunkinsa taidekeskuksessa ja esiintyi viisivuotiaana Tide-pesuaineen mainoksessa. Hänen ensimmäinen varsinainen roolinsa oli leukemiaa sairastava tyttö NBC:n draamasarjassa Teho-osasto. Tätä seurasivat roolit televisiosarjoissa C.S.I., Frendit, Oikeus ja kohtuus, Spin City ja Veljemme on nero. Hän on ollut sivuroolissa sarjassa Ally McBeal ja vieraillut The Ellen Show’ssa.

Vuonna 2001 Fanning valittiin Sean Pennin vastanäyttelijäksi elokuvaan Minä olen Sam. Hän näytteli tyttöä, jonka isä (Penn) taistelee hänen huoltajuudestaan. Rooli teki Fanningista, joka oli elokuvan ilmestyessä kahdeksanvuotias, nuorimman näyttelijän, joka on ollut ehdolla Screen Actors Guild -palkinnon saajaksi.Filmbug - Dakota Fanning Fanning voitti elokuvasta parhaan nuoren näyttelijän palkinnon Broadcast Film Critics Associationilta.

 Lapsitähteys 
Vuonna 2002 ohjaaja Steven Spielberg palkkasi Fanningin Allison ”Allie” Keysin rooliin tieteissarjassa Taken, josta hän sai hyvät arvostelut. Samana vuonna Fanningillä oli roolit elokuvissa Sweet Home Alabama, Ansassa ja Hansel & Gretel.

Vuonna 2003 Fanning näytteli Brittany Murphyn tähdittämässä Uptown Girls -elokuvassa sekä Mike Myersin tähdittämässä koko perheen komediaelokuvassa Katti. Hän on myös tehnyt äänirooleja animaatioelokuvissa kuten Naapurini Totoro ja Lilo & Stitch 2.

Vuonna 2004 Fanning esiintyi Koston liekki -elokuvassa yhdeksänvuotiaana Pita-nimisenä tyttönä. Loppuvuonna Fanning ja Kurt Russell näyttelivät hevosaiheisessa draamaelokuvassa Dreamer – laukkaratsun tarina.

Fanningin vuoden 2005 tunnetuin elokuva oli Tom Cruisen tähdittämä Maailmojen sota, jossa hänellä on pikkuvanhan Rachel Ferrierin rooli. Hän esiintyi samana vuonna myös neljässä muussa elokuvassa.

Vuonna 2006 Fanning teki uransa tähän asti vaikeimman roolinsa elokuvassa Hounddog, jossa hän esiintyy raiskauskohtauksessa. Elokuva on saanut kovaa kritiikkiä tämänkin kohtauksen takia, mutta Fanning on itse kertonut olevansa hyvin tyytyväinen, että otti roolin. Kriitikot kehuivat Fanningin suoritusta samannimiseen romaaniin perustuvassa elokuvassa Lotta ystäväni, joka oli sekä arvostelu- että yleisömenestys.

 Kohti aikuisrooleja 
Vuonna 2008 Fanning esitti Sue Monk Kiddin kirjaan perustuvassa elokuvassa Mehiläisten salaisuudet Lily Owensia. Samana vuonna hän esitti Anne Hagenia elokuvassa Fragments (tunnetaan myös nimellä Winged Creatures).

Vuonna 2009 Fanning esiintyi elokuvassa Push ja teki ääniroolin animaatioon Coraline ja toinen todellisuus. Samana vuonna Fanningia pyydettiin vampyyri Janen rooliin Twilight-elokuvasarjan toisessa osassa Twilight – Uusikuu. Roolia varten ei järjestetty lainkaan koekuvausta. Fanning esiintyy Janen roolissa myös sarjan kolmannessa osassa Twilight – Epäilys (2010) sekä sarjan päätöksessä Twilight – Aamunkoi, osa 2 (2012).

Kesällä 2009 Fanning aloitti elokuvan The Runaways kuvaukset. The Runaways kertoo 1970-luvun samannimisestä tyttöbändistä. Fanning näyttelee yhtyeen päälaulajaa Cherie Currieta. 

 Yksityiselämä 
Dakota Fanning kuuluu Yhdysvaltain Punaiseen ristiin ja Starlight Starbright Children's Foundation -avustusjärjestöön. Hän harrastaa lukemista, pyöräilyä, uintia ja piirtämistä, sekä soittaa pianoa ja viulua.

Dakota aloitti koulun viisivuotiaana. Hänen sanotaan oppineen lukemaan kaksivuotiaana käydessään Montessori-koulua. Fanningin isoäiti toimi hänen kotiopettajanaan kahdeksanteen luokkaan asti. Tämän jälkeen hän siirtyi yksityiseen Campbell Hall -kouluun.

 Filmografia 

Elokuvat Vuosi Suomenkielinen nimi Alkuperäinen nimi Rooli 2001Sänkykamarin sankariTomcatstyttö puistossaMinä olen SamI Am SamLucy Diamond Dawson 2002Sweet Home AlabamaSweet Home Alabamanuori Melanie SmooterAnsassaTrappedAbby Jennings Hannu ja KerttuHansel & GretelKatie 2003Uptown GirlsUptown GirlsLorraine ”Ray” Schleine KattiThe Cat in the HatSally WaldenKim Possible: Seikkailu ajassaKim Possible: A Sitch in TimeKim lapsena (ääni)2004Koston liekkiMan on FireLupita ”Pita” Ramos 2005Yhdeksän elämääNine LivesMariaHide and SeekHide and SeekEmily CallawayMaailmojen sotaWar of the WorldsRachel Ferrier Lilo & Stitch 2Lilo & Stitch 2: Stitch Has a GlitchLilo (ääni)Dreamer – laukkaratsun tarinaDreamer: Inspired by a True StoryCale Crane  2006Lotta ystäväniCharlotte’s WebFern ArableNaapurini TotoroTonari no Totoro / My Neighbor TotoroSatsuki (ääni)2007HounddogHounddogLewellen 2008FragmentsFragmentsAnne Hagen Mehiläisten salaisuudetThe Secret Life of BeesLily Owens  2009PushPushCassie Holmes Coraline ja toinen todellisuusCoralineCoraline Jones (äänirooli)Twilight – UusikuuThe Twilight Saga: New MoonJane Volturi 2010The RunawaysThe RunawaysCherie CurrieTwilight – Epäilys The Twilight Saga: EclipseJane Volturi 2012Twilight – Aamunkoi, osa 2 The Twilight Saga: Breaking Dawn – Part 2 Jane VolturiNow Is Good Now Is Good Tessa ScottThe Motel Life The Motel Life Annie James 2013The Last of Robin Hood The Last of Robin Hood Beverly AadlandNight MovesNight MovesDena Brauer 2014Very Good GirlsVery Good GirlsLilly Berger Effie Gray EffieEuphemia ”Effie” Gray Every Secret Thing Every Secret ThingRonnie FullerYellowbirdYellowbirdDelf (äänirooli)2015The BenefactorThe BenefactorOlivia 2016BrimstoneBrimstoneLizAmerican PastoralAmerican PastoralMerry Levov 2017 Please Stand By Please Stand By Wendy 2018 Ocean’s 8 Ocean’s 8 Penelope Stern 2019 Once Upon a Time in Hollywood Once Upon a Time in Hollywood Kitisijä-Fromme

TV-sarjat Vuosi Suomenkielinen nimi Alkuperäinen nimi Rooli Jaksot 2000Teho-osastoERDelia Chadsey”The Fastest Year”Ally McBealAlly McBealAlly viisivuotiaana”The Musical, Almost”Strong Medicine – kovaa lääkettäStrong MedicineEdien tytär”Misconseptions”C.S.I.CSI: Crime Scene InvestigationBrenda Collins”Blood Drops”Oikeus ja kohtuusThe PracticeAlessa Engel”The Deal”Spin CitySpin CityCindy”Toy Story” 2001Veljemme on neroMalcolm in the MiddleEmily”New Neighbors”The Fighting FitzgeraldsThe Fighting FitzgeraldsMariepilottijaksoFamily GuyFamily Guypikkutyttö (ääni)”To Love and Die in Dixie”The Ellen ShowThe Ellen Shownuori Ellen”Missing the Bus”2002TakenTakenAllie Keys10 jaksoa 2004FrenditFriendsMackenzie”The One with Princess Consuela”Oikeuden puolustajatJustice League UnlimitedIhmenainen nuorena (ääni)”Kids’ Stuff”2018The AlienistThe AlienistSara Howard10 jaksoa

Videopelit
 Coraline (2009)

 Lähteet 

 Aiheesta muualla 



 Dakota Fanning TV.com-sivustolla 

Luokka:Yhdysvaltalaiset elokuvanäyttelijät
Luokka:Yhdysvaltalaiset lapsinäyttelijät
Luokka:Yhdysvaltalaiset televisionäyttelijät
Luokka:Vuonna 1994 syntyneet
Luokka:Elävät henkilöt
Luokka:Seulonnan keskeiset artikkelit